* **TÍTULO**: *“Experiencias no sector cara á sostibilidade”*
* **ASUNTOS A ABORDAR:** 
  + Con este relatorio pretendo abordar as iniciativas *motu propio* do sector cara a afianzar unha boa conservación dos recursos e do desenvolvemento dunha actividade sostible en termos económicos e sociais.
  + A finalidade que pretendo conseguir é:
    - Cambiar a imaxe do sector →
      * Fronte á imaxe de esquilmadores existen numerosos proxectos e propostas do sector que se converteron despois en normas de protección do recursos (vedas espazo – temporais, inhabilitación de uso de artes e aparellos, etcétera).
      * Fronte á imaxe de escasa profesionalidade empresarial e laboral existen numerosas iniciativas que promoven a competitividade comercial e pesqueira das nosas flotas.
    - Promover a idea da construción da normativa desde abaixo-arriba: as normas creadas da man do sector son máis doadamente comprendidas e aplicadas e permiten:
      * Cambiar a tese de acción-reacción do sector → sempre parece que son as administracións as que levan a iniciativa no control e xestión da pesca, cando en numerosas ocasións non é así, sendo o propio sector quen as adopta.
      * Cambiar a tese da negatividade do control e da ordenación → o sector non se opón a que existan controis e ordenación, pero debe aplicarse desde o sentido común e a non interferencia sobre a actividade pesqueira habitual.
  + Facelo en Burela ten un dobre valor: por un lado, porque supón pór de relevo a importancia dun sector maduro que precisa de avanzar na autoestima sobre o que está facendo ben; e por outro, porque sendo unha localidade pequena comparativamente falando, pode servir de exemplo.
* **CURRICULUM VITAE**:

Antonio Basanta Fernández

* + Nacido no seo dunha familia de pescadores en San Ciprián no mes de xullo de 1978.
  + Formación académica:
    - Licenciado en Ciencias Políticas e da Administración pola Universidade de Santiago de Compostela coa especialidade de Administración Pública.
    - Especialista e Máster en Economía Pesqueira pola Universidade de Santiago de Compostela.
    - Doutorando en Ciencias Económicas pola Universidade de Santiago de Compostela.
    - Mariñeiro de ponte da Mariña Mercante
  + Experiencia na administración:
    - Coordinador do Plan de Recuperación dos efectos do vertido do B/T “Prestige” no concello de Cervo (2002)
    - Asesor do vicepresidente segundo e conselleiro de Medio Ambiente (2004-2005)
    - Concelleiro de Medio Ambiente, Protección Civil, Educación e Relacións coa Cidadanía (2003-2009).
    - Xefe de Relacións Institucionais e Internacionais do Gabinete da conselleira do Medio Rural e do Mar (2009-2013)
    - Xefe do Gabinete da conselleira do Medio Rural e do Mar (2013- )
  + Experiencia no ámbito marítimo – pesqueiro:
    - Mariñeiro en buques de pesca de Gran Sol e litoral (durante máis de dous anos)
    - Mariñeiro en remolcadores e auxiliares de porto (durante máis dun ano)
    - Asistencia técnica en materia de pesca artesanal proxecto “Apoio ás actividades produtivas da comunidade de Damba Maria, provincia de Benguela” coa Fundación CEAR na República de Angola (outubro e novembro de 2007)
    - Relator en xornadas e cursos relacionados coa pesca nas Universidades de Santiago, A Coruña e Vigo.
    - Colaborador da Asociación “Mar de San Ciprián” e do Museo Provincial do Mar de San Ciprián.